
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL UGDYMO ORGANIZAVIMO MIŠRIU BŪDU ŠAKIŲ RAJONO SAVIVALDYBĖS ŠVIETIMO ĮSTAIGOSE

2021 m. kovo   d.   Nr.AT – 
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.22 ir 2.2.9.3 papunkčiais:
1. Nurodau rajono švietimo įstaigose:
1.1. vykdančiose pradinio ugdymo programą, nuo 2021 m. kovo 22 d. organizuoti pradinių klasių mokinių ugdymą mišriu būdu švietimo įstaigos vadovo nustatyta tvarka ir tvarkaraščiu, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas.
1.2. vykdančiose pagrindinio ugdymo ir vidurinio ugdymo programas, mokinių ugdymas vykdomas nuotoliniu būdu, išskyrus Gelgaudiškio „Šaltinio“ specialiojo ugdymo centrą ir šio įsakymo 1.3. punkte numatytus atvejus.
1.3. vykdančiose vidurinio ugdymo programą, nuo 2021 m. kovo 22 d. organizuoti konsultacijas ne daugiau kaip 5 vidurinio ugdymo programos baigiamosios klasės mokiniams švietimo įstaigos vadovo nustatyta tvarka ir tvarkaraščiu, užtikrinant valstybės lygio ekstremaliosios situacijos operacijų vadovo nustatytas asmenų srautų valdymo, saugaus atstumo laikymosi ir kitas būtinas visuomenės sveikatos saugos, higienos, asmenų aprūpinimo būtinosiomis asmeninėmis apsaugos priemonėmis sąlygas. 
1.4. neformalusis vaikų švietimas vykdomas švietimo įstaigos vadovo nustatyta tvarka ir tvarkaraščiu vadovaujantis Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.3 papunkčio reikalavimais.
3. Nustatau, kad šis įsakymas galioja iki  Lietuvos Respublikos Vyriausybės nutarimo dėl pradinio, pradinio, pagrindinio ir vidurinio ugdymo organizavimo nuotoliniu būdu pabaigos.
4. Pripažįstu netekusiu galios rajono savivaldybės administracijos direktoriaus 2021 m. kovo 16 d. įsakymą Nr. AT- 211 „Dėl pavedimo organizuoti, koordinuoti ir vykdyti bandomąjį savanorišką profilaktinį tyrimą švietimo įstaigose“.
Šis įsakymas gali būti skundžiamas per vieną mėnesį nuo jo įteikimo dienos Lietuvos administracinių ginčų komisijos Kauno apygardos skyriui adresu: Laisvės al. 36, Kaunas arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius,    	Dainius Grincevičius                                                    

